جنوب قازاقیستان ایالتی والی‌سی جانسعید تویمئبایئو، اؤلکه‌سی‌نین لاتین الیفباسینا گئچمه‌سینده تورکیه‌نی اؤزنک آلا‌جاق‌لارینی سؤیله‌دی.
والی جانسعید تویمئبایئو، مرکز ارتباط خیدمت‌لری بیناسیندا گونئی قازاقیستان ایالتی‌نین اجتماعی-اقتصادی وضعیتینه باغلی تشکیل ائتدیگی مطبوعات کنفرانسیندا، قازاقیستانین لاتین الیفباسینا گئچمه‌سینه باغلی سوال اوزرینه،
"بیز لاتین الیفباسینا گئچمیریک، لاتین الیفباسینا دؤنوروک" دئدی.
بوتون تورک دؤولت‌لری‌نین 1929-1940.جی ایللرده لاتین الیفباسینی ایستیفاده ائتدیک‌لرینی خاطیرلا‌دان تویمئبایئو، توریه و قازاقیستانین عینی دؤورده لاتین الیفباسینی قوللانمایا باشلادیغینی آنجاق سووئت لیدئری ایستا‌لینین بیر گون ایچری‌سینده الیفبانی کیریل الیفباسی اولا‌راق دییشدیردیگینی سؤیله‌دی.
تویمئبایئو،
"‌1928.جی ایلدن بری لاتین الیفباسینی قوللانان تورکیه‌نی و تورکجه‌نی اؤرنک آلاجاییق. تورکیه‌نین الیفبانی باشاری ایله قوللاندیغینی و هئچ بیر چتین‌لیک یاشامادیغینی بیلیریک. بیزیم اوچون ده چتین اولمایا‌جاق" دئدی.
والی تویمئبایئو، توپلانتیدا آنادولو آژانسی‌نین تورک ایش آدام‌لاری‌نین گونئی قازاقیستان‌داکی یاتیریم‌لارینا باغلی سوا‌لی اوزرینه ده، تورکیه‌نین سرعتله گلیشن بیر اؤلکه اولدوغونو و بو آندا تورکیه‌ده 100 مین‌لرجه بؤیوک فیرمانین فعالیت گؤستردیگینی ایفاده ائتدی.
داها اؤنجه قازاقیستانین آنکارا ائلچسی اولدوغونو خاطیرلا‌دان تویمئبایئو،
"تورکیه فیرما‌لارینی اؤلکه‌میزه دعوت ائدیرم. اؤلکه‌میزده ایش فوروم‌لاری تشکیل ائدیریک. ایلک فوروما 100 تورکیه‌لی ایش آدامی قاتیلدی. 15-20 نفرلیک قروپ‌لارلا داوام‌لی ایالتیمیزی گزرک یاتیریم ایمکان‌لارینی آراشدیریرلار" شکلینده دانیشدی.
تویمئبایئو، یاتیریم اوچون بوتون قانونی تمل‌لرین آتیلدیغینی و تورکیه ایش آدام‌لاری‌نین بؤلگه‌ده آکتیو بیر شکیلده فعالیت گؤستردیک‌لرینی سؤیله‌دی.
